
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk - MK noteikumi) 6.2. apakšnodaļa par īpašiem līdzekļu pieprasīšanas nosacījumiem pašvaldībām.
1.2. Mērķis
Mērķa apraksts
Cēsu novada pašvaldībai nepieciešami finanšu līdzekļi 50 290 euro apmērā no valsts budžeta programmas 02.00.00 "Līdzekļi neparedzētiem gadījumiem", lai segtu izdevumus saistībā ar 2023. gada 18. augusta un 19. augusta stipru lietus gāžu izraisītajiem postījumiem pašvaldības īpašumā vai valdījumā esošajiem infrastruktūras objektiem Cēsu novada pašvaldības teritorijā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Vides aizsardzības un reģionālās attīstības ministrija (turpmāk - VARAM) 2023. gada 2. oktobrī un 13. oktobrī no Cēsu novada pašvaldības saņēma pieprasījumu (vēstules Nr. 6.2-5/2023/4684 un Nr. 6.2-5/2023/4858) finanšu līdzekļu pieprasīšanai no valsts budžeta programmas “Līdzekļi neparedzētiem gadījumiem” par 2023. gada 18. augusta un 19. augusta stipru lietus gāžu izraisītajiem postījumiem pašvaldības īpašumā vai valdījumā esošajiem infrastruktūras objektiem Cēsu novada pašvaldības teritorijā.

Izvērtējot Cēsu novada pašvaldības minētajam pieprasījumam pievienotos finansiālā pamatojuma dokumentus, tika konstatētas nepilnības/neprecizitātes (piemēram, ne visiem apsekošanas aktiem bija pievienotas fotogrāfijas, vienam cietušajam objektam nebija iesniegts īpašuma apliecinājuma dokuments, Cēsu novada domes 2023. gada 14. septembra lēmumā Nr.497 pieminēta 2023. gada 7. augusta vētra).

Papildus 2023. gada 19. oktobrī VARAM nosūtīja valsts SIA “Latvijas Vides, ģeoloģijas un meteoroloģijas centrs” (turpmāk – LVĢMC) pieprasījumu sniegt informāciju par laikapstākļu raksturojumu un/vai novērojumiem Cēsu novada pašvaldības teritorijā 2023. gada 18. augustā un 19. augustā. LVĢMC 2023. gada 26. oktobrī iesniedza VARAM izziņu Nr.4-6/1554 par diennakts kopējo nokrišņu daudzumu, dekādes un mēneša kopējā nokrišņu daudzuma normas un diennakts kopējā nokrišņu daudzuma salīdzinājumu ar dekādes un mēneša normām 2023. gada 18. un 19. augustā Cēsu novadā no novērojumu stacijas Priekuļi datiem. Saskaņā ar LVĢMC sniegto informāciju, 2023. gada 18. augustā diennakts kopējais nokrišņu daudzums bija 49 mm (dekādes kopējā nokrišņu daudzuma norma ir 29,1 mm), tādējādi diennakts nokrišņu daudzuma attiecība no dekādes normas - 168 procenti. Savukārt diennakts nokrišņu daudzuma attiecība no mēneša normas bija 58 procenti (mēneša kopējā nokrišņu daudzuma norma - 84,6 mm). 2023. gada 19. augustā diennakts kopējais nokrišņu daudzums bija 53,3 mm, diennakts nokrišņu daudzuma attiecība no dekādes normas - 183 procenti. Savukārt diennakts nokrišņu daudzuma attiecība no mēneša normas bija 63 procenti.

VARAM 2023. gada 26. oktobrī Cēsu novada pašvaldības par pieprasījuma sagatavošanu atbildīgajai amatpersonai elektroniski nosūtīja pieprasījumu par attiecīgu skaidrojumu iesniegšanu.

Cēsu novada pašvaldība 2023. gada 9. novembrī iesniedza skaidrojumus, pieprasījumam no valsts budžeta programmas “Līdzekļi neparedzētiem gadījumiem” par 2023. gada 18. augusta un 19. augusta stipru lietus gāžu izraisītajiem postījumiem pašvaldības īpašumā vai valdījumā esošajiem infrastruktūras objektiem Cēsu novada pašvaldības teritorijā. Cēsu novada pašvaldība paskaidroja, ka apsekošanas aktos par lietavu postījumiem Krasta ielā 1, Gravas ielā, Birzes ielā, Gaujas ielā 17, Gaujaslīču ielā, Cēsīs minēts, ka pielikumā pievienota fotofiksācija, jo akta sastādīšanas brīdi tika paredzēts, ka darbu veicējs tās nodrošinās, tomēr fotofiksācijas netika veiktas un lūdz pieņemt iesūtītos apsekošanas aktus bez fotofiksācijām. Papildus norādīja, ka 2023. gada 10. novembra Cēsu novada domes sēdes darba kārtībā iekļauts jautājums par Cēsu novada domes 2023. gada 14. septembra lēmuma Nr.497 "Par pieprasījumu sagatavošanu finansējuma saņemšanai no valsts budžeta programmas “Līdzekļi neparedzētiem gadījumiem” 2023. gada augusta mēnesī lietus izskalojumu radīto zaudējumu novēršanai un līdzfinansējuma apstiprināšanu " un 2023. gada 12. oktobra lēmuma Nr.536 "Par pieprasījumu sagatavošanu un finansējuma saņemšanai no valsts budžeta programmas “Līdzekļi neparedzētiem gadījumiem” un līdzfinansējuma apstiprināšanu 2023. gada augusta mēnesī lietus izskalojumu radīto zaudējumu novēršanai Cēsu novadā " precizēšanu, koriģējot pamatojumu.
Problēmas un risinājumi
Problēmas apraksts
Pamatojoties uz Cēsu novada pašvaldības iesniegto informāciju, 2023. gada 18. augusta un 19. augusta stipras lietus gāzes radīja postījumus vairākiem Cēsu novada pašvaldības infrastruktūras objektiem (applūda un izveidojās izskalojumi uz ielām, parkos, tai skaitā aktīvās atpūtas parkā, kapsētā un dzīvnieku patversmē:
1. Viļuma Skubiņa ielā (posms starp īpašumiem Nr. 5 un Nr.24) , Priekuļos, Cēsu novadā izveidojās ielas posma iegruvums;
2. Avotu ielejas parkā, Festivāla ielā 40, Cēsīs pārrauts celiņš pie augšējā dīķa, kur atradās pārplūdes caurule, noskalota nogāze, izskalots celiņš starp parku un Valmieras ielu 15, dīķi pieskaloti ar smiltīm;
3. Bērzaines kapos, Bērzaines ielā 27, Cēsīs bojāts kapsētas celiņš, nogāze pie caurtekas noteces uz ieleju un zāliens, izskalota kapusvētku laukuma teritorija;
4. Velotrasē/skeitparkā, Valmieras ielā 1, Cēsīs bojāts ceļa segums no Valmieras ielas uz skeitparku, smilts sanesumi uz skeitparka seguma;
5. Viestura ielas taciņai, Viestura ielā 15 (Pirtsupītes parkā), Cēsīs bojāts celiņa (taciņas) segums no slimnīcas uz Pils parku;
6. Krasta ielā 1, Cēsīs bojāts piebraucamais ceļš;
7. Gravas ielā (posmā no īpašuma Gravas ielā 4A līdz 6A), Cēsīs bojāts ielas segums;
8. Birzes ielā (posmā no Ielejas ielas līdz īpašumam Birzes ielā 27), Cēsīs bojāts ielas segums, izskalotas ceļa nomales;
9. Gaujas ielā 17, Cēsīs izskalots skolas piebraucamais ceļš uz stadionu;
10. Kovārņu ielā (posmā no īpašuma Kovārņu ielā 12 līdz 20), Cēsīs bojāts ielas segums, izskalotas ceļa nomales;
11. Gaujaslīču ielā (0,78km), Cēsīs bojāts ielas segums, izskalotas ceļa nomales;
12. Cēsu pils parkā, Palasta ielā 24, Cēsīs bojāts parka segums, nogāzes, zāliens un apstādījumi, bojājumi segumam konstatēti pie mūra gar viduslaiku pili, pie Riekstukalna, dīķu tualetes, starp bruģēto laukumu un Lenču ielu 11, pie tiltiņa uz salu, pie piestātnes, gar Palasta ielu, u.c., nogāzē pie tualetes izskaloti stikli, lielie nogāzes stiprinājumi, zālienā un apstādījumos saskalotas smiltis, akmeņi, aizskalota auglīgā augsne, dīķis pieskalots ar smiltīm;
13. Dzīvnieku patversmes ēkai, Krasta ielā 1, Cēsīs bojātas sienas, grīdas, durvis, aprīkojums, mēbeles un kurināmais materiāls.
Dzīvnieku patversmes ēkas atjaunošanas 2023. gada 9. oktobra lokālajā tāmē Nr.1 ir iekļautas izdevumu pozīcijas “Suņu būdas” 5 gab. un “Krāsa būdām” (summa 2 418,29 euro bez PVN), kas nav atbalstāms no valsts budžeta programmas "Līdzekļi neparedzētiem gadījumiem", jo kvalificējas kā pamatlīdzekļi.

Izvērtējot Cēsu novada pašvaldības iesniegtos infrastruktūras objektu īpašuma apliecinājuma dokumentus, tika konstatēts, ka visi plūdu laikā cietušie objekti ir Cēsu novada pašvaldības bilancē (iesniegtas pamatlīdzekļu uzskaites kartītes). Papildus Cēsu novada pašvaldība apliecina, ka cietušie infrastruktūras objekti nebija apdrošināti, jo lietavu izskalojumu vai citu dabas postījumu iespējamība, atbilstoši ekspluatācijas pieredzei ilgstošā laika periodā, uzskatāma par ļoti zemu. Atbilstoši Cēsu novada pašvaldības iesniegtajiem apsekošanas aktiem visās objektu apsekošanās piedalījās būvinženieris un daļai apsekošanas aktu ir pievienotas fotogrāfijas. Cēsu novada pašvaldība ir iesniegusi nepieciešamā finansējuma apliecinājuma dokumentus – tāmes, darbu nodošanas – pieņemšanas aktus, rēķinus, maksājumu uzdevumus (Cēsu novada pašvaldība jau ir veikusi rēķinu apmaksu par kopējo summu 68 916,86 euro apmērā).

Saskaņā ar Cēsu novada pašvaldības iesniegtajiem finansiālā pamatojuma dokumentiem, lai segtu izdevumus saistībā ar 2023. gada 18. augusta un 19. augusta stipru lietus gāžu izraisītajiem postījumiem pašvaldības īpašumā vai valdījumā esošajiem infrastruktūras objektiem Cēsu novada pašvaldības teritorijā kopā ir nepieciešami finanšu līdzekļi 71 842,98 euro apmērā.
Pamatojoties uz Cēsu novada pašvaldības domes 2023. gada 14. septembra lēmumu Nr.497 "Par pieprasījumu sagatavošanu finansējuma saņemšanai no valsts budžeta programmas “Līdzekļi neparedzētiem gadījumiem” 2023. gada augusta mēnesī lietus izskalojumu radīto zaudējumu novēršanai un līdzfinansējuma apstiprināšanu" (precizēti ar Cēsu novada domes 2023. gada 9. novembra lēmumu Nr. 595) un 2023. gada 12. oktobra lēmumu Nr.536 "Par pieprasījumu sagatavošanu un finansējuma saņemšanai no valsts budžeta programmas “Līdzekļi neparedzētiem gadījumiem” un līdzfinansējuma apstiprināšanu 2023. gada augusta mēnesī lietus izskalojumu radīto zaudējumu novēršanai Cēsu novadā" (precizēts ar Cēsu novada domes 2023. gada 9. novembra lēmumu Nr.596), pašvaldība gatava nodrošināt līdzfinansējumu 30 procentu apmērā (ņemot vērā no VARAM puses neatbalstītās pozīcijas “Suņu būdas” 5 gab. un “Krāsa būdām”, līdzfinansējuma apmērs ir 21 552,89 euro) lietusgāžu izraisīto plūdu postījumu novēršanai, kas atbilst MK noteikumu 47. punktā noteiktajam.

Ņemot vērā iepriekš minēto un Cēsu novada pašvaldības iesniegtos finansiālā pamatojuma dokumentus, Cēsu novada pašvaldībai, lai segtu izdevumus saistībā ar 2023. gada 18. augusta un 19. augusta stipru lietus gāžu izraisītajiem postījumiem pašvaldības īpašumā vai valdījumā esošajiem infrastruktūras objektiem Cēsu novada pašvaldības teritorijā no valsts budžeta programmas “Līdzekļi neparedzētiem gadījumiem” kopā nepieciešami finanšu līdzekļi 50 290 euro apmērā.
Risinājuma apraksts
Līdz ar to VARAM sagatavoja Ministru kabineta rīkojumu "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", kas paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt VARAM finansējumu 50 290 euro apmērā pārskaitīšanai Cēsu novada pašvaldībai, lai segtu izdevumus saistībā ar 2023. gada 18. augusta un 19. augusta stipru lietus gāžu izraisītajiem postījumiem pašvaldības īpašumā vai valdījumā esošajiem infrastruktūras objektiem Cēsu novada pašvaldības teritorijā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Cēsu novada pašvaldības iedzīvotāji
Ietekmes apraksts
Spēcīgu lietus gāžu rezultātā Cēsu novada teritorijā tika bojāta transporta infrastruktūras un aktīvās atpūtas objekti, kas ietekmē Cēsu novada pašvaldības iedzīvotāju ikdienas gaitas. 
Juridiskās personas
Cēsu novada pašvaldība
Ietekmes apraksts
Cēsu novada pašvaldībai jāatjauno lietus gāžu laikā cietušos infrastruktūras objektus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2023
	Turpmākie trīs gadi (euro)

	
	
	2024
	2025
	2026

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	50 290
	0
	0
	0
	0
	0

	2.1. valsts pamatbudžets
	0
	50 290
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-50 290
	0
	0
	0
	0
	0

	3.1. valsts pamatbudžets
	0
	-50 290
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	50 290
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Ekonomiskās klasifikācijas kods 7460 “Pārējie valsts budžeta uzturēšanas izdevumu transferti pašvaldībām”, atbilstoši Ministru kabineta 2015. gada 27. decembra noteikumiem Nr. 1031 “Noteikumi par budžeta izdevumu klasifikāciju atbilstoši ekonomiskajām kategorijām”.

Pieprasītā finansējuma aprēķina pamatojums pievienots papildu dokumentos.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Finanšu līdzekļi 50 290 euro apmērā Cēsu novada pašvaldībai tiks piešķirti no valsts budžeta programmas "Līdzekļi neparedzētiem gadījumiem".
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Saskaņā ar Ministru kabineta 2009. gada 25. augusta noteikumu Nr.970 "Sabiedrības līdzdalības kārtība attīstības plānošanas procesā" 5. punktu, Ministru kabineta rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" neparedz būtiskas izmaiņas normatīvajā regulējumā un neparedz ieviest jaunas politiskas iniciatīvas.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
Cēsu novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

